Obecné zastupiteľstvo v Obci Bíňa v zmysle ustanovenia § 6 ods.1 zákona č. 369/1990 Zb. o obecnom zriadení v znení neskorších predpisov a ustanovenia § 7 ods. 2 a 4 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov vydáva toto

**Všeobecne záväzné nariadenie obce Bíňa**

**č. 01/2019**

**o poskytovaní dotácií z rozpočtu obce Bíňa**

**§ 1**

**Úvodné ustanovenie**

Účelom tohto nariadenia je vymedziť okruh subjektov, stanoviť podmienky a upraviť postup pri poskytovaní dotácií z prostriedkov obce Bíňa, a to v zmysle citovaných zákonov na podporu všeobecne prospešných služieb, všeobecne prospešných aktivít alebo verejnoprospešných účelov.

**§ 2**

**Tvorba finančných prostriedkov**

Finančnéprostriedky sa vytvárajú predovšetkým

1. z finančných prostriedkov obce, vyčlenením čiastky schválenej v rozpočte obce na príslušný rozpočtový rok, pričom môžu byť poskytnuté len v prípade dostatku voľných zdrojov v rozpočte obce a ich poskytnutím nemožno zvýšiť celkový dlh obce,

2. z účelových alebo neúčelových príspevkov resp. grantov právnických osôb, fyzických osôb - podnikateľov a iných subjektov.

**§ 3**

**Vymedzenie základných pojmov**

1. Pod pojmom „dotácia“ sa rozumie nenávratný finančný príspevok poskytnutý z rozpočtu obce Bíňa.

2. Pod pojmom „právnická osoba“ sa rozumejú také subjekty, ktoré vznikli na základe písomnej zmluvy alebo zakladacej listiny ako sú napríklad združenia, obchodné spoločnosti, jednotky územnej samosprávy a iné podľa zákona.

3. Pod pojmom „fyzická osoba – podnikateľ“ sa rozumie živnostník, samostatne zárobkovo činná osoba (SZČO) alebo samostatne hospodáriaci roľník (SHR).

**§ 4**

**Účely poskytovania dotácie**

1. Z rozpočtu obce sa môžu poskytovať dotácie právnickým osobám, ktorých zakladateľom je obec, a to na konkrétne úlohy a akcie vo verejnom záujme alebo v prospech rozvoja územia obce. Obec môže poskytovať dotácie inej obci alebo vyššiemu územnému celku, ak zabezpečuje niektoré úlohy pre obec alebo ak ide o poskytnutie pomoci pri likvidácii následkov živelnej pohromy, havárie alebo inej podobnej udalosti na ich území.

2. Právnickej osobe neuvedenej v § 4  odsek. 1 a fyzickej osobe - podnikateľovi, ktorí majú sídlo alebo trvalý pobyt na území obce alebo ktoré pôsobia, vykonávajú činnosť na území obce, alebo poskytujú služby obyvateľom obce, môže obec poskytovať dotácie za podmienok ustanovených všeobecne záväzným nariadením obce len na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti.

Všeobecne prospešné služby sú najmä:

1. poskytovanie zdravotnej starostlivosti,
2. poskytovanie sociálnej pomoci a humanitárna starostlivosť,
3. tvorba, rozvoj, ochrana, obnova a prezentácia duchovných a kultúrnych hodnôt,
4. ochrana ľudských práv a základných slobôd,
5. vzdelávanie, výchova a rozvoj telesnej kultúry,
6. výskum, vývoj, vedecko-technické služby a informačné služby,
7. tvorba a ochrana životného prostredia a ochrana zdravia obyvateľstva,
8. služby na podporu regionálneho rozvoja a zamestnanosti.

Verejnoprospešným účelom sa na základe tohto nariadenia rozumie:

a) rozvoj a ochrana duchovných a kultúrnych hodnôt,

b) realizácia a ochrana ľudských práv alebo iných humanitných cieľov,

c) ochrana a tvorba životného prostredia,

d) zachovanie prírodných hodnôt,

e) ochrana zdravia,

f) ochrana práv detí a mládeže,

g) rozvoj vedy, vzdelania, telovýchovy.

**§ 5**

**Zásady poskytovania dotácie**

1.Dotácie nie je možné poskytnúť

a) na aktivity a bežnú činnosť politických strán, politických hnutí a ich koalícií

b) na aktivity právnických osôb komerčného charakteru a ich bežnú činnosť,

c) na aktivity fyzických osôb – podnikateľov komerčného charakteru a ich bežnú činnosť,

d) na bežnú činnosť právnických osôb riadených a financovaných obcou alebo štátom,

e) akcie investičného charakteru a výstavbu materiálno-technickej základe.

2) Žiadateľ musí mať ku dňu podania žiadosti o poskytnutie dotácie vysporiadané všetky záväzky voči obci a organizáciám, ktorých zriaďovateľom alebo zakladateľom je obec Bíňa.

3) Dotácia sa neposkytuje žiadateľovi, ktorý :

a) v predchádzajúcich rokoch použil poskytnutú dotáciu na iný účel ako bola zmluvne dohodnutá,

b) v predchádzajúcich rokoch nepredložil vyúčtovanie dotácie v súlade s týmto VZN,

c) v predchádzajúcich rokoch nedodržal zmluvné podmienky o poskytnutí dotácie.

4. V rozpočtovom roku môže byť žiadateľovi poskytnutá dotácia len jedenkrát, pričom sa nevylučuje viac účelov použitia dotácie.

5. Dotácia môže byť poskytnutá len na základe písomnej žiadosti oprávneného žiadateľa.

6. Pri posudzovaní žiadostí a projektov a určení výšky dotácie sa prihliada na kvalitu projektu, na verejný záujem obce a na iné závažné skutočnosti súvisiace s prácou žiadateľa. Žiadosť musí obsahovať náležitosti podľa § 6 (Príloha č. 1 tohto VZN), hlavne podrobný rozpočet s rozpisom predpokladaných príjmov a výdavkov na podujatie/akciu, finančnú spoluúčasť ďalších subjektov a požadovanú výšku dotácie.

7. Žiadateľ, ktorý získal dotáciu musí vhodným spôsobom na plagátoch, pozvánkach, bulletinoch, v médiách, na výzdobe atď. zverejniť túto skutočnosť uvedením textu: „Podujatie (projekt, akciu) finančne podporuje Obec Bíňa“.

8. Na poskytnutie dotácie nemá žiadateľ právny nárok.

**§ 6**

**Postup poskytovania a použitia finančných prostriedkov**

1. Žiadosť o dotáciu sa podáva zásadne písomnou formou, vyplnením formuláru, ktorý je neoddeliteľnou súčasťou tohto VZN (Príloha č. 1)

2. Písomná žiadosť musí obsahovať nasledovné náležitosti:

- presná identifikácia žiadateľa a IČO v súlade s označením v príslušnom registri,

- právna forma, adresa, sídlo, bankové spojenie a číslo účtu, telefónne číslo,

- štatutárny zástupca organizácie (meno, priezvisko, funkcia),

- účel použitia dotácie:

 a) stručná charakteristika projektu,

 b) plánovaná výška výdavkov,

 c) ďalšie zdroje a príspevky finančného zabezpečenia realizácie,

- výška žiadanej sumy s rozpisom na výdaje

- termín čerpania,

- forma prezentácie obce pri poskytnutí príspevku,

- meno a podpis oprávnenej osoby, štatutárneho zástupcu

- v čase podania žiadosti platný doklad o vzniku alebo registrácii právnickej osoby, fyzickej osoby - podnikateľa (fotokópia)

- čestné vyhlásenie žiadateľa, že v čase podania žiadosti o dotáciu nemá žiadne záväzky voči

Obci Bíňa a organizáciám, ktorých zriaďovateľom alebo zakladateľom je obec Bíňa,

- meno, priezvisko, funkcia a podpis oprávnenej osoby žiadateľa.

Bez uvedených náležitostí ods. 2 žiadosti nebudú akceptované a zaradené do zoznamu žiadateľov, ale budú vrátené žiadateľovi na doplnenie. Doplnenie žiadosti nemá odkladný účinok.

3. Ak je spracovateľom žiadosti viac subjektov, predkladateľom môže byť len jeden subjekt.

4. Termín predkladania žiadosti je najneskôr do 30. novembra kalendárneho roka, ktorý predchádza roku, pre ktorý sa dotácia požaduje, pričom rozhodujúci je dátum poštovej pečiatky resp. dátum prijatia v podateľni Obecného úradu Bíňa.

5. Žiadosti doručené po dátume uvedenom § 6 ods. 4 tohto VZN nebudú zaradené do procesu posudzovania.

6. Obecné zastupiteľstvo môže v prípade hodného osobitného zreteľa rozhodnúť 3/5 väčšinou

všetkých poslancov obecného zastupiteľstva o udelení výnimky o predložení žiadosti aj počas

rozpočtového roka.

7. Žiadosti, ktoré nebudú spĺňať ustanovenia § 6 ods. 2 budú z procesu posudzovania vyradené.

8. Objem finančných prostriedkov dotácií na príslušný kalendárny rok určuje obecné zastupiteľstvo pri schvaľovaní rozpočtu obce.

9. Po obdržaní uznesenia obecného zastupiteľstva o pridelení dotácie príslušný odborný útvar

obecného úradu vypracuje zmluvu o poskytnutí dotácie (Príloha č. 3).

10. Zmluva musí mať písomnú formu a obsahuje najmä:

a) označenie zmluvných strán (obchodné meno, sídlo, IČO, bankové spojenie),

b) formu a výšku poskytnutia dotácie,

c) účel poskytnutia,

d) dobu použitia dotácie,

e) termín a spôsob zúčtovania,

f) ustanovenia práva kontroly použitia poskytnutej dotácie

g) záväzok vrátenia nevyčerpaných finančných prostriedkov,

h) záväzok vrátenia dotácie v prípade, že sa nepoužije na uvedený účel,

i) sankcie za porušenie zmluvy.

11. Za zverejnenie, plnenie, kontrolu a vyhodnotenie Zmluvy o poskytnutí dotácie podpísanej

obidvomi zúčastnenými stranami až do ukončenia zmluvného vzťahu zodpovedá starosta obce.

**§ 7**

**Zúčtovanie a následná kontrola dotácie**

1. Dotácie podliehajú ročnému zúčtovaniu s rozpočtom obce.

2. Žiadateľ je povinný použiť poskytnutú dotáciu iba v rámci kalendárneho roka, v ktorom bola poskytnutá a predložiť zúčtovanie dotácie do 30 dní po ukončení projektu (podujatia) na ktorý bola dotácia poskytnutá na tlačive uvedenom v Prílohe č. 2 tohto VZN, najneskôr však do 15. decembra príslušného kalendárneho roka.

3. Zúčtovanie poskytnutej dotácie musí obsahovať doklady o použití finančných prostriedkov na schválený účel a to: faktúry, zmluvy, pokladničné doklady a pod..

4. Nevyčerpané finančné prostriedky vráti žiadateľ na účet obce Bíňa najneskôr do 5 dní od predloženia vyúčtovania.

5. Ak právnická osoba alebo fyzická osoba – podnikateľ nesplní zmluvné podmienky o poskytnutí dotácie, bude obec postupovať v zmysle ust. § 31 zákona č. 523/2004 Z. z. o rozpočtových pravidlách verejne správy.

6. Obec a ním poverení zamestnanci sú oprávnení vykonávať kontrolu efektívnosti použitia dotácie. Žiadateľ je povinný pri kontrolných akciách vykonávaných obcou poskytnúť potrebnú súčinnosť.

**§ 8**

**Záverečné ustanovenie**

1. Dňom účinnosti tohto VZN sa ruší VZN obce Bíňa č. 01/2015 zo dňa 22.05.2015.

2. Obecné zastupiteľstvo obce Bíňa schválilo toto VZN na zasadnutí OZ v Bíni dňa ..........2019 uznesením č. .........

3. VZN nadobúda platnosť a účinnosť 15-tym dňom odo dňa zverejnenia na úradnej tabuli obce.

V Bíni, dňa 09. 01.2019

 Kremmer Szabolcs

 starosta obce

Vyvesené pred schválením: 09. 01.2019

Zvesené pred schválením:

Vyvesené po schválení:

Zvesené po schválení:

Príloha č. 1

**Ž I A D O S Ť**

**o dotáciu z rozpočtu obce podľa VZN č. 01/2019**

|  |
| --- |
| Žiadateľ (názov právnickej alebo fyzickej osoby – podnikateľa) a právna forma :Registrácia: (číslo, dátum, registračný orgán) |
| Adresa sídla / bydliska : |
| IČO:  | Tel. číslo : |
| Číslo účtu : | Bankové spojenie a názov banky |
| Zástupca organizácie (meno a priezvisko) : |
| Názov projektu : |
| Termín a miesto konania projektu : |
| Adresát projektu (uviesť vekovú skupinu) : |
| Stručná charakteristika projektu : (V prípade potreby viac miesta, pridajte prílohu )  |
| Plánovaná výška výdavkov v € : |
| Ďalšie zdroje a príspevky finančného zabezpečenia realizácie v  € : |
| Výška žiadanej sumy v  € : | Schválená výška dotácie z rozpočtu mesta v  € : |
| Forma prezentácie mesta pri poskytnutí príspevku : |  |
| Autor projektu : |  |
| V BíniDňa : | Podpis autora : | Pečiatka a podpis žiadateľa : |

|  |  |
| --- | --- |
| **Účel dotácie :** |  |
| Podporované všeobecne prospešné služby:1. poskytovanie zdravotnej starostlivosti,
2. poskyt. sociálnej pomoci a humanitárnej starostlivosti,
3. podpora duchovných a kultúrnych hodnôt,
4. ochrana ľudských práv a základných slobôd,
5. vzdelávanie, výchova a rozvoj telesnej kultúry,
6. vedecko-technické a informačné služby,
7. ochrana životného prostredia a zdravia obyvateľstva,
8. podpora regionálneho rozvoja a zamestnanosti.

 Podporované verejnoprospešné účely:1. rozvoj a ochrana duchovných a kultúrnych hodnôt,
2. ľudské práva a iné humanitné ciele,
3. ochrana a tvorba životného prostredia,
4. zachovanie prírodných hodnôt,
5. ochrana zdravia,
6. ochrana práv detí a mládeže,
7. rozvoj vedy, vzdelania, telovýchovy.

   | 1. Áno Nie
2. Áno Nie
3. Áno Nie
4. Áno Nie
5. Áno Nie
6. Áno Nie
7. Áno Nie
8. Áno Nie
9. Áno Nie
10. Áno Nie
11. Áno Nie
12. Áno Nie
13. Áno Nie
14. Áno Nie
15. Áno Nie
 |
| Špecifikácia rozpočtu:   |  |
| **Žiadaná dotácia spolu :** |  € € |

**Poskytnutá dotácia od mesta v predchádzajúcich 3 rokoch:**

|  |  |
| --- | --- |
| 1. | € |
| 2. | € |
| 3. | € |

Príloha č. 2

**V Y Ú Č T O V A N I E**

**poskytnutej dotácie podľa VZN č. 01/2019**

Žiadateľ : ......................................................................................................................................

Názov projektu / podujatia : .........................................................................................................

Termín a miesto konania : ............................................................................................................

Číslo zmluvy :...........................................................zo dňa : .........................

 v EUR

|  |  |  |
| --- | --- | --- |
| **Položka** | **Rozpočet** | **Skutočnosť** |
| **I. Náklady na projekt/podujatie celkom** |  |  |
|  z toho : |  |  |
| 1. Prenájom priestorov na realizáciu |  |  |
| 2. Ubytovanie |  |  |
| 3. Dopravné a prepravné |  |  |
| 4. Propagačný materiál, publicita |  |  |
| 5. Ceny, diplomy ... |  |  |
| 6. Ostatné náklady súvisiace s projektom/podujatím |  |  |
| **II. Zdroje celkom**  |  |  |
|  z toho : |  |  |
| 1. Vlastné zdroje |  |  |
| 2. Vstupenky, poplatky |  |  |
| 3. Dotácia obce |  |  |
| 4. Sponzorské príspevky |  |  |
| 5. Iné dotácie |  |  |
| **III. Rozdiel** (vrátiť na účet mesta) | X |  |
| **Výška poskytnutej dotácie z rozpočtu obce** | X |  |
| **Čerpanie poskytnutej dotácie z rozpočtu obce** | X |  |
| z toho : |  |  |
| **Druh výdavku** | **Číslo dokladu** | **suma** |
|  |  |  |
|  |  |  |

**Vyhlasujem, že údaje uvedené vo vyúčtovaní a v prílohách k vyúčtovaniu sú pravdivé.**

Vyúčtovanie predkladá (meno a priezvisko) ...............................................................................

Telefón, e-mail : ...........................................................................................................................

v .........................................dňa..........................

 pečiatka a podpis žiadateľa

 *(štatutárneho zástupcu)*

Prílohy :

Príloha č. 3

**Zmluva**

**o poskytnutí dotácie z rozpo**č**tu obce Bíňa v roku ............. .**

**Číslo zmluvy: .........**

 V zmysle ust. § 51 zákona č. 40/1964 Zb. Občianskeho zákonníka v znení neskorších predpisov v nadväznosti na ust. § 7 zákona č. 583/2004 Z. z. o rozpočtových pravidlách územnej samosprávy o zmene a doplnení niektorých zákonov v znení neskorších predpisov a Všeobecne záväzného nariadenia č. 01/2019, ktorým sa určujú podmienky poskytovania dotácií z rozpočtu obce Bíňa sa uzatvára zmluva o poskytnutí dotácie z rozpočtu obce Bíňa v roku .........

**I.**

**ZMLUVNÉ STRANY**

**Poskytovateľ: OBEC BÍŇA**

Bíňa č.

IČO..................

zastúpená starostom ..............................

bankové spojenie: .................................

číslo účtu : ............................................

ďalej iba „obec“

**Príjemca:**

**Názov:**

Právna forma:

adresa sídla:

zastúpená/é:

IČO:

bankové spojenie:

číslo účtu:

ďalej iba „príjemca“

**II.**

**Predmet zmluvy a výška poskytnutej dotácie**

1. Obec v zmysle uznesenia OZ č. ......zo dňa ................poskytuje príjemcovi finančnú dotáciu vo výške ...........eur**,** slovom .................................EUR.

2. Príjemca sa zaväzuje, že dotáciu použije v súlade so Všeobecne záväzným nariadením obce Bíňa č. 01/2019 na náklady spojené s realizáciou:

„................................................................................................................................“.

(názov akcie, projektu a pod.)

3. Príjemca vyhlasuje, že finančnú dotáciu uvedenú v ods. 1 tohto článku prijíma.

**II.**

**Účel a lehota použitia dotácie**

1. Príjemca dotácie ju môže použiť na tento účel:

......................................................................................................................................................

2. Príjemca dotácie ju môže použiť v lehote do : .........................................

**II**.

**Práva a povinnosti zmluvných strán**

1. Dotácia bude poskytnutá bezhotovostným prevodom z účtu obce na účet príjemcu alebo v hotovosti z pokladne obce na základe tejto zmluvy.

2. Príjemca sa zaväzuje použiť poskytnutú dotáciu na účely uvedené v tejto zmluve.

3. Príjemca sa zaväzuje, že pri informovaní masmédií o svojej činnosti, na ktorú bola poskytnutá dotácia a pri spoločenských akciách konaných v súvislosti s touto činnosťou alebo inej jej propagácii (napr. tlač materiálov, pozvánok a pod.) výslovne uvedie, že projekt bol realizovaný s finančným príspevkom obce Bíňa.

4. Obec si vyhradzuje právo kontroly použitia pridelených finančných prostriedkov.

5. Príjemca je povinný poskytnutú dotáciu zúčtovať v zmysle § 7 Všeobecne záväzného nariadenia č. 01/2019 o poskytovaní dotácií z rozpočtu obce.

6 Príjemca, ktorý nepredloží zúčtovanie dotácie alebo použije túto dotáciu na iný účel ako je v tejto zmluve stanovené, je povinný dotáciu vrátiť na účet obce najneskôr do 15 dní po termíne stanovenom v zmluve na zúčtovanie. Nevyčerpané finančné prostriedky z poskytnutej dotácie vráti do rozpočtu obce súčasne s vyúčtovaním dotácie. V prípade, že z akcií uskutočnených v decembri príslušného roka vznikne preplatok dotácie, tento je potrebné vrátiť do pokladne obecného úradu do 31.1. nasledujúceho roka.

**III.**

**Sankcie**

1. Príjemca dotácie, ktorý použije dotáciu alebo jej časť na iný účel ako je v tejto zmluve stanovené, je povinný obci celú dotáciu vrátiť.

2. Príjemca dotácie, ktorý nevyúčtuje dotáciu v stanovenom termíne je povinný zaplatiť penále vo výške 0,1% z poskytnutej dotácie za každý aj začatý deň omeškania až do dňa doručenia vyúčtovania dotácie.

**IV.**

**Závere**č**né ustanovenia**

1. Zmluva je vyhotovená v troch rovnopisoch, z ktorých dva dostane obec a jeden príjemca dotácie.

2. Zmluvu je možné zmeniť len po vzájomnej dohode oboch zmluvných strán, a to formou písomných dodatkov.

3. Zmluvné strany si zmluvu prečítali, porozumeli jej obsahu a prehlasujú, že nebola uzatvorená v tiesni, ani za nevýhodných podmienok a na znak súhlasu ju vo vlastnom mene podpisujú.

4. Zmluva nadobúda platnosť dňom jej podpísania štatutárnym zástupcom oboch zmluvných strán a účinnosť dňom zverejnenia na webovom sídle obce.

V Bíni, dňa ...................

............................................................. ......................................................

 za obec za príjemcu